CELEX: 62008CN0495
Language: el
Date: 2008-11-14 00:00:00
Title: Υπόθεση C-495/08: Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας που ασκήθηκε στις 14 Νοεμβρίου 2008

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/17
            
         Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας που ασκήθηκε στις 14 Νοεμβρίου 2008
   (Υπόθεση C-495/08)
   (2009/C 32/27)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: P. Oliver και J.-B. Laignelot)
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               1.
            
            
               να κρίνει ότι το Ηνωμένο Βασίλειο,
               μη προβλέποντας ότι οι ατομικές αποφάσεις περί μη υποβολής σε εκτίμηση των επιπτώσεων για το περιβάλλον κατ' εφαρμογή του άρθρου 4, παράγραφος 2, της οδηγίας 85/337/ΕΟΚ (1) του Συμβουλίου, όπως έχει τροποποιηθεί, πρέπει να αιτιολογούνται αρκούντως, και
               μη επιβάλλοντας στις αιτήσεις «ROMP», που υποβλήθηκαν στην Ουαλία πριν από τις 15 Νοεμβρίου 2000, τις απαιτήσεις της οδηγίας αυτής,
               παρέβη τις υποχρεώσεις που υπέχει από την οδηγία αυτή·
            
         
               2.
            
            
               να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         Λόγοι και κύρια επιχειρήματα
   Η νομοθεσία του Ηνωμένου Βασιλείου απαιτεί αιτιολόγηση μόνον αν προκύπτει ότι είναι αναγκαία η εκτίμηση των επιπτώσεων στο περιβάλλον (ΕΕΠ): αν, για οποιονδήποτε λόγο, η αρμόδια σε θέματα σχεδιασμού αρχή ή ο υπουργός καταλήξει στο συμπέρασμα ότι δεν απαιτείται ΕΕΠ, καμία νομοθετική διάταξη δεν επιβάλει να αιτιολογείται συναφώς το συμπέρασμα αυτό. Η Επιτροπή υποστηρίζει ότι οι ατομικές αποφάσεις που λαμβάνονται από τα κράτη μέλη περί μη υποβολής σε εκτίμηση των επιπτώσεων για το περιβάλλον κατ' εφαρμογή του άρθρου 4, παράγραφοι 2 έως 4, της οδηγίας πρέπει να αιτιολογούνται αρκούντως.
   Περαιτέρω, το Ηνωμένο Βασίλειο δεν θέσπισε στην Ουαλία νομοθεσία επιβάλλουσα στις αιτήσεις αναθεωρήσεως του σχεδίου εξορύξεως μεταλλευμάτων (Review of Mineral Planning, «ROMP») τις προβλεπόμενες με την οδηγία απαιτήσεις.
   
      (1)  Οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175, σ. 40.